burgasdotpro/wikipedia huggingface dataset:
Pavel Kubina

Pavel Kubina (* 15. apríl 1977, Čeladná) je bývalý český reprezentant v ľadovom hokeji.
Klubový hokej.
Pavel Kubina hrával na pozícií obrancu. Je 196 cm vysoký a váži 106 kg. Od sezóny 1997/98 hral v NHL za Tampa Bay Lightning. V roku 2004 získal s týmto klubom Stanley Cup. Počas lockoutu v NHL v sezóne 2004/05 hral za HC Vítkovice Steel v českej hokejovej extralige. Na sezónu 2005/06 mal s Tampou uzavretú zmluvu na 2,584 mil. dolárov. Pred ďalším ročníkom podpísal kontrakt s Torontom Maple Leafs. Nosil dres číslo 13. V roku 2009 ukončil angažmán v Toronte a upísal sa na rok Atlante Thrashers. V roku 2010 sa dohodol s Tampou Bay na dvojročnej zmluve. Následne pôsobil vo Philadelphia Flyers a švajčiarskej Genève-Servette HC. V NHL odohral spolu 970 zápasov, v decembri 2013 ohlásil koniec svojej hráčskej kariéry.
Reprezentácia.
Pavel Kubina získal s reprezentáciou Česka tri tituly majstra sveta na majstrovstvách sveta v rokoch 1999, 2000 a v 2005 a zároveň aj bronzovú olympijskú medailu na Zimných olympijských hrách 2006 v Turíne. Obliekal reprezentačný dres s číslom 13.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Matthew Flinders

Matthew Flinders (* 16. marec 1774, Donington, Spojené kráľovstvo – † 19. júl 1814, Londýn) bol britský moreplavec, navigátor a kartograf.
Bol jedným z najúspešnejších navigátorov a tvorcov máp svojej doby. Počas svojej kariéry, ktorá trvala len niečo cez dvadsať rokov, sa plavil s kapitánom Williamom Blighom,oboplával a pomenoval Austráliu, prežil stroskotanie a pohromu, aby bol neskôr uväznený ako špión. 
Objavil a opravil efekt vplyvu železných komponentov a vybavenia lodí na zobrazovanie údajov na kompase, nazývaný deviácia kompasu a spísal prácu o objavovaní Austrálie nazvanú "A Voyage To Terra Australis", ktorej vydania sa už ale nedožil.
Tomáš Kaberle

Tomáš Kaberle (* 2. marec 1978, Rakovník) je bývalý český reprezentant v ľadovom hokeji. Jeho bratom je tiež hokejový obranca František Kaberle.
Klubový hokej.
Tomáš Kaberle je obranca. Je 188 cm vysoký a váži 91 kg (údaj z roku 2006). Na začiatku svojej kariéry hral za tím Českej hokejovej extraligy HC Kladno. Bol draftovaný tímom Toronto Maple Leafs z 204. pozície. Za Toronto hrá od sezóny 1998/99 až doteraz s výnimkou lockoutu v NHL, kedy hral za HC Rabat Kladno v českej hokejovej extralige. Uzavrel zmluvu s ročným príjmom 2,28 mil. dolárov. Hrá v drese s číslom 15. V priebehu sezóny 2010/2011 odišiel z Toronta do Bostonu, s ktorým vyhral Stanley Cup. V nasledujúcej sezóne prestúpil do Caroliny Hurricanes.
Reprezentácia.
Tomáš Kaberle získal s reprezentáciou Česka titul majstra sveta na majstrovstvách sveta v roku 2005, striebornú medailu na MS 2006 a bronzovú olympijskú medailu na Zimných olympijských hrách 2006 v Turíne. Česko reprezentoval taktiež na MS 2003, MS 2008 a na ZOH 2002 a 2010
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Tádž Mahal

Tádž Mahal (iné názvy pozri nižšie) je stavba pri Ágre v indickom štáte Uttarpradéš, je súčasťou svetového dedičstva UNESCO.
Názvy.
Súčasné názvy sú:
Ak sa prijme niektorá z teórií o pôvode súčasného názvu, sú možné aj nasledujúce názvy:
Časti a vznik.
Pozostáva z hlavnej budovy obklopenej štyrmi minaretmi, mešity na západe (čiže smerom k Mekke) a domu pre hostí na východe.
Podľa prevažujúceho oficiálneho názoru je to mauzóleum, ktoré postavil Šáhdžahán na pamiatku svojej ženy Mumtázmahal (Ardžumand Banu Begumber). Podľa oficiálneho zápisu UNESCO sa stavba začala v roku 1631 a skončila roku 1648. Stavalo ju vyše 20 000 remeselníkov z celej južnej, strednej a východnej Ázie. Vraví sa, že na architektonickom stvárnení sa mali podieľať jeden Francúz a istý Benátčan. Zodpovedným architektom bol Usad Ahmad z Láhauru, starého hlavného mesta ríše mogulov. Stavebný materiál bol dopravený z celej Indie a Ázie, využilo sa vyše 1000 slonov a 28 rôznych druhov drahokamov a polodrahokamov bolo zasadených do mramoru.
Existuje však aj názor, že ide o prestavbu pôvodnej hinduistickej stavby, na čo by poukazovali podobné stavby (ktoré nie sú mimo Indie veľmi známe).
350. výročie.
Od augusta 2004 sa oslavovalo 350-ročné výročie pamiatky. Prvý raz po 20 rokoch bola pamiatka 27. novembra 2004 otvorená (predbežne na tri mesiace) aj pre nočné návštevy. Otvorenie umožnilo až rozhodnutie indického ústavného súdu.
Príbeh o mauzóleu.
Roku 1629 pri pôrode štrnásteho dieťaťa zomrela manželka indického mogula. Mala 36 rokov a bola už 17 rokov vydatá. Jej manžel Šáhdžahán stratil tým nielen milovanú ženu, ale aj múdru politickú radkyňu. Vraví sa, že za ňou trúchlil celé dva roky (podľa iných správ mu bolesťou zbeleli vlasy). Zložil sľub, že postaví pomník, ktorý bude hoden jeho ženy, niečo celkom mimoriadne. Nemožno poprieť, že sa mu to aj podarilo. Ardžumand Banu, známa tiež pod menom Mumtázmahal (vyvolená paláca), dostala takto neobyčajný náhrobok, ktorý sa označuje skratkou jej mena Tádž Mahal. Tadž Mahal je jednou z najkrajších pamiatok. 
Charakteristika a turistický význam.
Budova je preslávená na celom svete a priťahuje množstvo návštevníkov. Silueta známa z fotografií sa stala symbolom Indie. V rozličných hodinách dňa pri rozličnom osvetlení pôsobí na diváka zakaždým inak. Chýba mu chladná monumentalita, ktorá by sa od pomníka dá očakávať. Skôr sa zdá, že sa vznáša medzi nebom a zemou, jeho proporcie, jeho symetrické členenie, okolité záhrady a zrkadlenie vo vode sa spájajú a vytvárajú dojem, ktorý obrovskému počtu návštevníkov vyráža dych.
Pamiatku denne navštívi až 70 000 ľudí.
Metro.
V decembri 2020 premiér Indie Narenda Modi oznámil projekt metra, ktorý by mal znížiť znečistenie v okolí Tadž Mahalu. Metro bude prepojené so železničnou sieťou v meste Agra. Projekt by mal stáť okolo 1,1 miliardy dolárov.
Aleš Hemský

Aleš Hemský (* 13. august 1983, Pardubice) je bývalý český reprezentant v ľadovom hokeji.
Klubový hokej.
S hokejom začínal v roku 1999 v klube českej extraligy HC Pardubice, kde hral aj počas lockoutu v NHL v sezóne 2004/05. V roku 2001 bol draftovaný klubom Edmonton Oilers, kde prestúpil v roku 2002, a kde pôsobí do dnes. Za Oilers v NHL nastúpil počas deviatich sezón na 589 zápasov, v ktorých získal 448 bodov (130+318). Nosí dres s číslom 83.
Reprezentácia.
Aleš Hemský získal s reprezentáciou Česka titul majstra sveta na majstrovstvách sveta v roku 2005, bronzovú olympijskú medailu na Zimných olympijských hrách 2006 v Turíne a bronzovú medailu na majstrovstvách sveta v roku 2012. Oblieka reprezentačný dres s číslom 83.
David Výborný

David Výborný (* 22. január 1975, Jihlava) je bývalý český hokejový útočník.
Klubový hokej.
David Výborný je útočník. Je 179 cm vysoký a váži 82 kg (údaj z roku 2005). Od sezóny 2000/01 hrá v NHL za Columbus Blue Jackets. Počas lockoutu v NHL v sezóne 2004/05 hral za HC Sparta Praha v českej hokejovej extralige. Na sezónu 2005/06 mal s Columbusom uzavretú zmluvu na 1,14 mil. dolárov ročne. Od sezóny 2008/2009 je hráčom tímu českej extraligy Sparta Praha. Hrá v drese s číslom 9.
Reprezentácia.
David Výborný patrí medzi najúspešnejších hráčov českej hokejovej histórie. Do roku 2005 získal 5-krát titul majstra sveta (1996 - Viedeň, 1999 - Oslo, 2000 - Petrohrad, 2001 - Nemecko, 2005 - Viedeň). Pôsobil vo funkcii kapitána českého tímu na Majstrovstvách sveta v roku 2005 vo Viedni, ako aj na o rok neskôr v Rige, kde získal striebro. Kapitánom je aj na svetovom šampionáte 2007 v Moskve.
Bol tiež súčasťou reprezentačného výberu na zimnej olympiáde v Turíne, kde vybojoval bronz.
Kritika.
Časť slovenských fanúšikov ho nemá v obľube za jeho výrok po zápase o tretie miesto na Majstrovstvách sveta v roku 2003: "„Slováci se radovali, jako by vyhráli celý turnaj. Jsou to takoví šašci. Víc bych to neřešil.“"
Jan Hlaváč

Jan Hlaváč (* 20. september 1976, Praha) je český reprezentant v ľadovom hokeji.
Klubový hokej.
Svoju extraligovú kariéru začal ešte v dorasteneckej veku v sezóne 1993/1994 v tíme Sparty. V roku 1995 bol draftovaný klubom New York Islanders. O rok neskôr sa však nepresadil v kempe a vrátil sa do českej hokejovej extraligy. V roku 1999 na druhý pokus odišiel do severoamerickej NHL, kde postupne vystriedal tímy New York Rangers, Philadelphia Flyers, Vancouver Canucks a Carolina Hurricanes. Po návrate do Európy pôsobil najprv v Sparte, potom vo švajčiarskej lige v tíme Servette Geneve, neskôr znovu v českej Sparte. V sezóne 2007/2008 sa vrátil do NHL, kde hral za Tampu Bay. Od sezóny 2008/2009 bol hráčom tímu švédskej Elitserien Linköpings HC. Pôsobil aj v českom Liberci. V súčasnosti je hráčom Kladna.
Reprezentácia.
Reprezentoval Česko na Majstrovstvách sveta v roku 2005 i 2006.
Josef Vašíček

Josef Vašíček (* 12. september 1980, Havlíčkův Brod – † 7. september 2011, Jaroslavľ, Rusko) bol český reprezentant v ľadovom hokeji. Zomrel pri leteckej havárii pri Jaroslavli spolu s ďalšími 43 ľudmi, keď letel s tímom Jaroslavľu do Minsku na prvý zápas KHL v ročníku 2011/2012.
Klubový hokej.
Josef Vašíček bol útočník. Bol 193 cm vysoký a vážil 91 kg (údaj z roku 2005). Počas lockoutu v NHL v sezóne 2004/05 hral za HC Slavia Praha v českej hokejovej extralige. V sezóne 2005/06 hral za Carolina Hurricanes. V sezóne 2007/2008 hral za New York Islanders. Nosil dres číslo 63. Od sezóny 2008/2009 hral v KHL za klub Lokomotiv Jaroslavľ. V sezóne 2010/2011 vyhral kanadské bodovanie play-off KHL.
15. decembra 2011 bol uvedený do Siene slávy českého hokeja.
V roku 2012 bola po ňom pomenovaná ulica v pražských Dolních Chabrech. 
Reprezentácia.
Reprezentoval Česko na majstrovstvách sveta v roku 2005. Vo finále proti Kanade spečatil zisk titulu gólom cez celé klzisko do prázdnej brány v poslednej minúte.
Martin Ručínský

Martin Ručínský (* 11. marec 1971, Most) je bývalý český hokejista.
Klubový hokej.
Martin Ručínský je útočník. Je 186 cm vysoký a váži 90 kg (údaj z roku 2006). Počas lockoutu v NHL v sezóne 2004/05 hral za HC Chemopetrol v českej hokejovej extralige. V sezóne 2007/08 hral v NHL za St. Louis Blues. Od sezóny 2008/2009 je hráčom HC Sparta Praha.
Reprezentácia.
Martin Ručínský získal s reprezentáciou Česka zlatú olympijskú medailu na Zimných olympijských hrách 1998 v Nagane, titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 26.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Martin Straka

Martin Straka (* 3. september 1972, Plzeň) je bývalý český reprezentant v ľadovom hokeji. 
Klubový hokej.
Martin Straka je útočník. Je vysoký a váži (údaj z roku 2006). S hokejom začínal v Plzni. V roku 1992 si ho vybral klub Pittsburgh Penguins v úvodnom drafte NHL v prvom kole ako 19. v poradí. Už v najbližšej sezóne sa dostal v drese Pittsburghu na ľad NHL. Okrem Pittsurghu obliekal aj dres Ottawa Senators, New York Islanders, Florida Panthers a Los Angeles Kings. Počas lockoutu v NHL v sezóne 2004/05 hral za HC Lasselsberger Plzeň v českej hokejovej extralige. V sezóne 2005/2006,2006/2007 a 2007/2008 hral v NHL za New York Rangers s príjmom 3 milióny dolárov ročne. V lete 2008 podpísal zmluvu s HC Lasselsberger Plzeň.
Reprezentácia.
Martin Straka získal s reprezentáciou Česka titul majstra sveta na majstrovstvách sveta v roku 2005 a zlatú olympijskú medailu na zimných olympijských hrách 1998 v Nagane a bronzovú na Zimných olympijských hrách 2006 v Turíne. Oblieka reprezentačný dres s číslom 28.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Martin Straka bol s ôsmimi bodmi za dva góly a šesť prihrávok najproduktívnejším hráčom svojho mužstva.
Petr Čajánek

 Petr Čajánek (* 18. august 1975, Zlín) je bývalý český reprezentant v ľadovom hokeji.
Klubový hokej.
Petr Čajánek je útočník. Je 181 cm vysoký a váži 80 kg (údaj z roku 2006). Je odchovancom HC Hamé Zlín, za ktorý odohral v českej hokejovej extralige 9 sezón, keď v sezóne 2002/03 odišiel do klubu St. Louis Blues v NHL, kde hrá s číslom 26. Sezónu 2004/05 počas lockoutu v NHL odohral opäť za HC Hamé Zlín. Na sezónu 2005/06 má so St. Louis uzavretú zmluvu na 836 tisíc dolárov.
Reprezentácia.
Petr Čajánek získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 16.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 
MS 2007.
Tréner Alois Hadamczik ho nominoval na Majstrovstvá sveta 2007 v Rusku.
Petr Průcha

Petr Průcha (* 14. september 1982, Chrudim) je bývalý český hokejový útočník.
Klubový hokej.
Petr Průcha bol útočník. Je 178 cm vysoký a váži 73 kg (údaj z roku 2005). V sezónach 2001/02 hral za HC Moeller Pardubice v českej hokejovej extralige. V sezóne 2005/06 sa dostal prvýkrát na ľad NHL. Hrá s dresom číslo 25 za New York Rangers a má ročný príjem 525 tisíc dolárov.
Reprezentácia.
Reprezentoval Česko na majstrovstvách sveta v roku 2005 a dostal sa aj do reprezentačného výberu Česka na zimné olympijské hry 2006 v Turíne. Pre zranenie kolena však 10 dní pred začatím olympiády z nominácie vypadol.
Petr Sýkora

Petr Sýkora môže byť:
Radek Dvořák

Radek Dvořák (* 9. marec 1977, Tábor) je český reprezentant v ľadovom hokeji.
Klubový hokej.
Radek Dvořák je útočník, pravé krídlo. Je 187 cm vysoký a váži 90 kg (údaj z roku 2005). Hrá v NHL od sezóny 1995/96. Počas lockoutu v NHL v sezóne 2004/05 hral za HC České Budějovice v českej hokejovej extralige. V sezónach 2005/06 a 2006/07 hral za Edmonton Oilers v NHL. Od leta 2007 bol hráčom Florida Panthers. V sezóne 2013/2014 je hráčom Caroliny Hurricanes.
Reprezentácia.
Reprezentoval Česko na majstrovstvách sveta v roku 2005.
Zoznam panovníkov Rakúska

Toto je zoznam všetkých typov hlavných historických panovníkov Rakúska, teda markgrófov, vojvodov, arcivojvodov a cisárov.
Markgrófi.
Roku 788 boli dovtedajšie Korutánske kniežatstvo a grófstvo Traungau premenené na Korutánsku marku a Avarskú marku (v rámci Bavorska):
Roku 799 bola oddelená správa Bavorska od správy Avarskej marky a Korutánskej marky:
Roku 863 bola oddelená správa Východnej marky (budúceho vlastného Rakúska) od Korutánskej marky:
Babenbergovci:
Vojvodovia (1156 – 1453/1457), arcivojvodovia (1453/1457 – 1918) Rakúska.
"Titul rakúsky arcivojvoda:"
Babenbergovci (pokrač.):
Přemyslovci:
Bádenská dynastia:
Přemyslovci:
Habsburgovci (až do roku 1918):
"Habsburgovci mali vo zvyku číslovať si členov rodiny, aj keď sa nestali priamo rakúskymi vojvodami či arcivojvodami, preto sa dolu môže na prvý pohľad zdať, že niektoré čísla boli „preskočené“. Toto ale neplatí pre číslovanie rakúskych cisárov po roku 1804, ktorí sa číslovali „od nuly“. "
Roku 1379 (neubergská zmluva) bola krajina rozdelená medzi dve habsburské línie:
"a) Albrechtovská línia" (Vlastné Rakúsko):
"b) Leopoldovská línia" (najmä Štajersko (vrátane Viedenského Nového Mesta), Korutánsko, Kransko, Tirolsko a Predné Rakúsko):
Keď Fridrich V. po smrti Ladislava Pohrobka (1457) prevzal aj jeho územia, a keď Tirolčania prinútili Siegmunda odovzdať svoje územia Fridrichovi V. (1490), bolo Rakúsko znova zjednotené:
Rakúski cisári.
"V roku 1804 bolo zavedené rakúske cisárstvo. Roku 1806 bola naopak zrušená Svätá rímska ríša nemeckého národa".
Dusíkatý derivát

Dusíkaté deriváty sú také deriváty uhľovodíkov, ktoré obsahujú vo svojej molekule jeden a viac atómov dusíka viazané tromi kovalentnými väzbami:
 -N- alebo =N- alebo ≡N
Pozri aj.
Iné organické zlúčeniny obsahujúce kyslík:
Špicaté teleso

Špicaté teleso je teleso so základňou, kde všetky body na obvode sú spojené s vrcholom, kde:
Objem.
Objem sa počíta tak, že naše teleso rozsekáme po výške ("os y") na tenké plátky s hrúbkou formula_2 a tie zintegrujeme dokopy integrálom
formula_3 
kde
formula_4 
potom 
formula_5 
z toho vyplýva, že 
formula_6 
a vidíme, že je úplne jedno, aký tvar má základňa, a kde je vrchol, dôležité je len, v akej kolmej výške od základne sa vrchol nachádza, a môže byť aj mimo základne alebo nad ňou alebo hocikde.
Povrch.
Povrch vypočítame tak, že sčítame povrch "základne" a "plášťa".
Povrch plášťa zase tak, že obvod základne rozdelíme na bodíky s hrúbkou formula_7 a dĺžkou L(i), 
kde L(i) je dĺžka spojnice bodíka formula_7 a vrcholu.
formula_9
Presne stanovené meno domény

Presne stanovené meno domény (iné názvy: presne stanovený názov domény, presne stanovené doménové meno, menej vhodne: plne kvalifikovaný názov domény/-né meno domény/-né doménové meno ; angl. "fully qualified domain name"), skr. FQDN, je jednoznačné meno domény, ktoré absolútne udáva pozíciu uzla v stromovej hierarchii DNS. Zahŕňa preto všetky mená domény vyššej úrovne až po najvyššiu úroveň .
Príklad: Majme zariadenie s názvom „mojstroj“ a doménu „priklad.sk“. Potom plne kvalifikované meno tohto stroja bude „mojstroj.priklad.sk.“. Toto meno absolútne špecifikuje toto zariadenie — aj keď vo svete môže existovať viac zariadení s menom „mojstroj“, existuje len jedno zariadenie „mojstroj.priklad.sk.“.
To, že meno je FQDN, symbolizuje bodka na konci mena, v našom prípade teda „.sk.“ a nie „.sk“. Napríklad, meno „môjstroj.bar.com“ je nejednoznačné, keďže môže byť prefixom dlhšieho mena domény, napr. „môjstroj.bar.com.sk“, kým „môjstroj.bar.com.“ je FQDN. V praxi sa bodka na konci takmer vždy vynecháva.
Maximálna povolená dĺžka FQDN je 255 bajtov s dodatočným obmedzením 63 bajtov na každú časť (návestie) doménového mena. Syntax mien domény je opísaná v rôznych RFC dokumentoch, — RFC 1035, RFC 1123 a RFC 2181. Akýkoľvek binárny reťazec môže byť použitý ako meno v mene domény, obvykle panuje nesprávny názor, že mená sú obmedzené na podmnožinu ASCII znakov.
Internacionalizované doménové mená rozširujú repertoár znakov v menách domény a zahŕňajú nielen ASCII znaky. Znaky Unicode sú zakódované do bajtových reťazcov v rámci štandardnej množiny znakov používaných v doménových menách. Dôsledkom toho obmedzenia počtu znakov návestí v internacionalizovaných doménových menách závisia od od návestí samotných.
Použitie v URL a na stránkach WWW.
FQDN nie je to isté čo URL, keďže v ňom chýba meno protokolu na komunikáciu so zariadením. URL vždy začína špecifikáciou „&lt;schéma:&gt;“, a obsahuje informácie špecifické pre schému, ako cestu k adresáru, meno súboru a číslo TCP portu.
Niekedy sa FQDN používajú namiesto úplných URL, v takých prípadoch sa predpokladá protokol HTTP na TCP porte 80 a webové prehliadače používajú tieto hodnoty, pokiaľ nie je uvedené inak.
Jedlo

Jedlo je látka prijímaná živými organizmami. Je hlavným zdrojom energie, výživy pre zvieratá a ľudí. Bez jedla umrie človek od hladu.
Podľa "Potravinového kódexu Slovenskej republiky" sa vymedzujú základné pojmy, ktoré súvisia s výrobou potravín, tabakových výrobkov a kozmetických prostriedkov, s ich manipuláciou a uvádzaním do obehu. Výroba a uvádzanie potravín do obehu slúži na zabezpečovanie zdrojov výživy ľudí; výroba a uvádzanie do obehu tabakových výrobkov a kozmetických prostriedkov slúži na uspokojovanie požiadaviek niektorých skupín ľudí.
Základné pojmy:
Schmidtov príbeh

Schmidtov príbeh je film režiséra Alexandra Payna z roku 2002 v hlavnej úlohe s Jackom Nicholsonom v netradičnej úlohe starého, bezradného a osamelého dôchodcu.
Film mal v roku 2003 na 75. ročníku udeľovania Oscarov nominácie v kategóriách „Najlepší herec v hlavnej úlohe“ pre Jacka Nicholsona a „Najlepšia herečka vo vedľajšej úlohe“ pre Kathy Batesovú.
Radim Vrbata

Radim Vrbata (* 13. jún 1981, Mladá Boleslav) je český reprezentant v ľadovom hokeji.
Klubový hokej.
Radim Vrbata je útočník, pravé krídlo. Je 185 cm vysoký a váži 84 kg (údaj z roku 2005). Od sezóny 2002/03 hral v NHL za klub Carolina Hurricanes. Počas lockoutu v NHL v sezóne 2004/05 hral za klub Bílí Tygři Liberec v českej hokejovej extralige. Na sezónu 2005/06 mal s Hurricanes uzavretú zmluvu na 475 tisíc dolárov ročne. V roku 2006 vyhral v drese Caroliny Stanleyho pohár.
Od 11. augusta 2007 bol hráčom Phoenix Coyotes, v drese ktorého odohral jednu sezónu. 1. júla 2008 ako voľný agent podpísal trojročnú zmluvu s klubom Tampa Bay Lightning.
Reprezentácia.
Reprezentoval Česko na majstrovstvách sveta v roku 2005.
Vihorlat (podnik)

Vihorlat bol strojársky podnik v Snine.
História.
Výroba v podniku začala v roku 1952 s 340 zamestnancami. V roku 1985 Vihorlat zamestnával okolo 6 000 zamestnancov. V roku 2001 sa podnik ocitol v konkurze, následne bol rozpredaný a bola ukončená výroba pod značkou Vihorlat. V súčasnosti v areáli sídlia už iba súkromné firmy.
Výroba.
V podniku sa vyrábali lisy na liatie kovov pod tlakom, formy, priamočiare hydromotory a hydraulické prvky pre automobilový priemysel, mostové žeriavy, oceľové konštrukcie, parkovacie systémy pre osobné autá, kotly pre ústredné vykurovanie a špeciálna výroba pre armádu.
Apocalypse Now

Apocalypse Now je film režiséra Francisa Forda Coppolu z roku 1979 podľa klasickej novely Josepha Conrada Heart of Darkness. Dej filmu sa odohráva počas Vietnamskej vojny.
Carrie (film)

Carrie je jeden z najúspešnejších filmov režiséra Briana De Palmu z roku 1976 v hlavnej úlohe so Sissy Spaceková ako Carrie, ktorá bola v roku 1977 nominovaná na Oscara za hlavnú úlohu vo filme.
Predstaviteľka pološialenej matky, náboženskej fanatičky, ktorá psychicky terorizuje svoju dcéru Carrie, Piper Laurie bola nominovaná v kategórii „Najlepšia herečka vo vedľajšej úlohe“. 
Film je adaptáciou románu Stephena Kinga "Carrie", ktorou začal svoju viac ako úspešnú kariéru autora hororov.
Fahrenheit 9/11

Fahrenheit 9/11 je politický dokument amerického režiséra Michaela Moorea. Film získal v roku 2004 na Medzinárodnom Filmovom Festivale v Cannes Zlatú palmu za najlepší film.
Čierna mačka, biely kocúr

Čierna mačka, biely kocúr je koprodukčný film režiséra Emira Kusturicu z roku 1998.
Na 55. MFF v Benátkach v roku 1998 získal film Strieborného leva za réžiu.
Trainspotting

Trainspotting je film britského režiséra Dannyho Boyla z roku 1996 podľa rovnomenného románu Irvinga Welsha.
Hra na plač

Hra na plač je film režiséra Neila Jordana z roku 1992 v hlavnej úlohe s Forestom Whitakerom ako Jody a Stephenom Reom v úlohe príslušníka IRA Fergusa.
Neil Jordan získal na 65. ročníku udeľovania Oscarov zlatú sošku za pôvodný scenár k filmu. 
Externé odkazy.
Modrý zamat

Modrý zamat je film režiséra Davida Lyncha z roku 1986.
Václav Prospal

Václav Prospal (* 17. február 1975, České Budějovice) je bývalý český hokejista.
Klubový hokej.
Václav Prospal je útočník, ľavé krídlo. Je vysoký a váži (údaj z roku 2006). V NHL hrá od sezóny 1996/97. Začínal v klube Philadelphia Flyers, 4 sezóny odohral za Ottawa Senators, jednu za Florida Panthers a od sezóny 2002/03 hrá za Tampa Bay Lightning. Výnimkou bola sezóna 2003/04, keď hral za Anaheim Mighty Ducks. Zhodou okoloností práve v tejto sezóne získala Tampa Stanley Cup. Ďalšou výnimou bola sezóna 2004/05, keď bol v NHL lockout. Václav Prospal vtedy hral za HC České Budějovice v českej hokejovej extralige. Na sezónu 2005/06 mal s Tampou uzavretú zmluvu na 1,9 mil. dolárov ročne. Václav Prospal nosil dres číslo 20.
25. februára 2008 prestúpil do Philadelphie Flyers za obrancu Alexandre R. Picard. Dres Flyers tak obliekol po desiatich rokoch, no dlhý čas tam nestrávil, v júni ho Philadelphia Flyers vymenila späť do Tampa Bay Lightning. V súčasnosti hrá za Columbus Blue Jackets.
Reprezentácia.
Václav Prospal získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 40.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Václav Prospal bol s 21 strelami najčastejším strelcom svojho mužstva.
Václav Varaďa

Václav Varaďa (* 26. apríl 1976, Valašské Meziříčí) je bývalý český reprezentant v ľadovom hokeji.
Klubový hokej.
Václav Varaďa je útočník, hrajúci na ľavom krídle. Je 183 cm vysoký a váži 92 kg (údaj z roku 2005). Od sezóny 1995/96 hrá v NHL. Osem sezón odohral za Buffalo Sabres a od sezóny 2002/03 hrá za klub Ottawa Senators. V sezóne 2004/05 hral za HC Vítkovice Steel v českej hokejovej extralige. V sezóne 2005/06 hrá s číslom 25 za klub NHL Ottawa Senators a má uzavretú zmluvu na ročný príjem 1,216 mil. dolárov.
Reprezentácia.
Reprezentoval Česko na majstrovstvách sveta v roku 2005.a 2000. na obidvoch ziskal titul
Roberto Luongo

Roberto Luongo (* 4. apríl 1979, Montreal, Quebec, Kanada) je bývalý kanadský hokejový brankár, ktorý odohral 19 sezón v NHL.
Klubový hokej.
V NHL sa objavil prvýkrát v sezóne 1999/2000 v drese New York Islanders. Od nasledujúcej sezóny chytal s číslom 1 za klub Florida Panthers. Na sezónu 2005/2006 mal s Floridou uzavretú zmluvu na 3,2 mil. dolárov ročne. Od sezóny 2006/2007 do 2013/2014 chytal za Vancouver Canucks. V tíme Florida Panthers pôsobil od roku 2014 do roku 2019, kedy ukončil profesionálnu hokejovú kariéru.
Držiteľ ceny Jennings Trophy za najnižší priemer inkasovaných gólov v sezóne 2010/2011 spolu s Corym Schneiderom.
Päťnásobný účastník All-Stare Game NHL.
Dvojnásobný víťaz QMJHL s tímom Val-d´Or Fureous.
Je prvým hráčom v histórii Floridy Panthers, ktorého číslo (#1) bolo vyradené.
Reprezentácia.
Reprezentoval Kanadu na majstrovstvách sveta v rokoch 2001, 2003, 2004 a 2005, získal tak dve zlaté a jednu striebornú medailu. 
V drese Kanady sa predstavil aj na Svetovom pohári v roku 2004 (kde priviedol Kanadu k víťazstvu) a na Olympijských hrách v rokoch 2006, 2010 a 2014.
Striebornú medailu získal aj na Majstrovstvách sveta juniorov do 20 rokov (kde bol vyhlásený za najlepšieho brankára turnaja).
Chris Phillips

Chris Phillips (* 9. marec 1978, Calgary, Kanada) je bývalý kanadský reprezentant v ľadovom hokeji.
Klubový hokej.
Chris Phillips je obranca. Je 191 cm vysoký a váži 94 kg (údaj z roku 2005). Od sezóny 1997/98 hrá s číslom 4 za klub NHL Ottawa Senators, kde v posledných rokoch vytvoril obrannú dvojicu so slovenským reprezentantom Zdenom Chárom. V sezóne 2004/05 (počas lockoutu v NHL) hral za Brynäs IF v švédskej hokejovej Elitserien. V sezóne 2005/06 má uzavretú s Ottawou zmluvu, ktorá mu zaručuje ročný príjem 1,976 mi. dolárov.
Reprezentácia.
Reprezentoval Kanadu na majstrovstvách sveta v roku 2005.
Wade Redden

Wade Redden (* 12. jún 1977, Lloydminster, Saskatchewan, Kanada) je bývalý kanadský reprezentant v ľadovom hokeji. Väčšinu svojej kariéry odohral v NHL v drese klubu Ottawa Senators.
Klubový hokej.
Wade Redden hrával na pozícií obrancu. Je 188 cm vysoký a váži 94 kg (údaj z roku 2005). V roku 1995 ho draftoval v prvom kole klub New York Islanders, klub za ktorý Redden nikdy nenastúpil v NHL. Od sezóny 1996/97 hral s číslom 6 za klub NHL Ottawa Senators. V sezóne 2005/06 mu zmluva zaručovala ročný príjem 3,724 mil. dolárov. V lete 2008 po jedenástich sezónach v Ottawe zmenil klub, podpísal šesťročný kontrakt s klubom New York Rangers. 9. januára 2013 oznámil ukončenie svojej hráčskej kariéry.
Reprezentácia.
Reprezentoval Kanadu na majstrovstvách sveta v roku 2005, 2001 a 1999. Na MS 2005 získal striebornú medailu a získal ocenenie pre najlepšieho obrancu turnaja. Bol súčasťou neúspešného tímu na Olympijských hrách v roku 2006. Odohral 2 zápasy na Svetovom pohári v hokeji v roku 2004. Dvakrát získal zlatú medailu na majstrovstvách sveta juniorov (v rokoch 1995 a 1996).
Brendan Morrison

Brendan Morrison (* 15. august 1975, Pitt Meadows, Britská Kolumbia, Kanada) je kanadský reprezentant v ľadovom hokeji.
Klubový hokej.
Brendan Morrison je stredný útočník. Je 181 cm vysoký a váži 84 kg (údaj z roku 2005). Bol draftovaný v roku 1993 z 39. miesta klubom New Jersey Devils. Štyri roky pôsobil v americkej univerzitnej súťaži, kde hrával za tím Michigan Wolverines. V roku 1997 získal Hobey Baker Award, ocenenie pre najvýznamnejšieho hokejistu univerzitnej súťaže. V NHL debutoval 4. decembra 1997 v zápase proti Pittsburgh Penguins.
Od sezóny 2000/2001 hral s číslom 7 za klub NHL Vancouver Canucks. V sezóne 2004/2005 (počas lockoutu v NHL) hral za Linköpings HC v švédskej hokejovej Elitserien. Na sezónu 2005/2006 mal s Vancouverom uzavretú zmluvu na 3,2 mil. dolárov.
Po sezóne 2007-08 sa stal voľným agentom, 7. júla 2008 podpísal zmluvu s klubom Anaheim Ducks. V tej istej sezóne však prestúpil do tímu Dallas Stars. V súčasnosti je hráčom Washingtonu Capitals 
Reprezentácia.
Reprezentoval Kanadu na majstrovstvách sveta v roku 2000, 2004 a 2005.
Augusto Roa Bastos

Augusto Roa Bastos (* 13. jún 1917, Iturbe, Paraguaj – † 26. apríl 2005, Asunción, Paraguaj) bol paraguajský spisovateľ.
Mlčanie jahniat

Mlčanie jahniat (The Silence of the Lambs) je film režiséra Jonathana Demma z roku 1991.
Film bol ocenený Oscarom za najlepší herecký výkon v mužskej aj ženskej hlavnej úlohe, za najlepšiu réžiu a scenár i ako najlepší film.
Jozef Urban (básnik)

Jozef Urban (* 29. november 1964 Košice – † 28. apríl 1999 Zvolen) bol slovenský básnik, textár, publicista a novinár.
Životopis.
Vzdelanie získaval na Vysokej ekonomickej škole v Bratislave, kde študoval odbor ekonomika zahraničného obchodu. V rokoch 1988 – 1989 pracoval ako redaktor časopisu Literárny týždenník, neskôr bol tiež šéfredaktorom literárneho mesačníka Dotyky, šéfredaktorom týždenníka Mladé rozlety a riaditeľom galérie Bibiana, potom sa presťahoval do Zvolena. Tragicky zahynul v stredu 28. apríla 1999 krátko pred polnocou, na ceste I/50 počas cesty zo Zvolena do Detvy, potom čo sa jeho vozidlo zn. Seat Ibiza zrazilo s protiidúcim kamiónom MAN, ktorý šoféroval poľský vodič. Jozef Urban zahynul na mieste. 
Tvorba.
Jozef Urban debutoval básnickou zbierkou "Malý zúrivý Robinson" v roku 1985, za ktorú získal Cenu Ivana Kraska. V druhej polovici 80. rokov, kedy pôsobil ako šéfredaktor časopisu Dotyky, ho oslovil na textársku spoluprácu spevák Miroslav Žbirka. Medzi ich prvé spoločné hity patrila pesnička „Len s ňou“. Podpísal sa tiež pod zabudnutý hit skupiny Broken Heart „Neplač“ a megahit skupiny Money Factor „Vráť trochu lásky medzi nás“, na albume Petra Lipu "Naspäť na stromy" má okrem titulnej piesne na konte aj text piesne „Caracas“.
Počas svojej textárskej kariéry Jozef Urban spolupracoval s mnohými slovenskými interpretmi. Sú medzi nimi Beata Dubasová, Barbara Haščáková, Marcel Palonder, Vašo Patejdl, Oľga Záblacká a skupiny Money Factor, Dorian Gray, Broken Heart, Elán. 
Jozef Urban je autorom libreta k pôvodnému slovenskému muzikálu "Kráľ Dávid". Autorsky sa podieľal aj na soundtracku k tretiemu pokračovaniu filmovej série "Fontána pre Zuzanu 3", na ktorom nájdeme aj kultovú pieseň v podaní Joža Ráža „Voda, čo ma drží nad vodou“.
Jamie Heward

Jamie Heward (* 30. marec 1971, Regina, Saskatchewan, Kanada) je bývalý kanadský reprezentant v ľadovom hokeji.
Klubový hokej.
Jamie Heward bol obranca. Je 188 cm vysoký a váži 91 kg (údaj z roku 2005). 
V sezónach 1995/96 až 2001/02 hral v NHL za Toronto Maple Leafs, Nashville Predators a Columbus Blue Jackets. Od sezóny 2002/03 až do sezóny 2004/05 pôsobil v švajčiarskej hokejovej lige v kluboch "Servette Geneve", Zürich a "SCL Tigers Langnau". V sezóne 2005/06 sa opäť vrátil do NHL. Má uzavretú zmluvu na 450 tisíc dolárov s klubom Washington Capitals. Nosil dres s číslom 6.
Reprezentácia.
Reprezentoval s číslom 5 Kanadu na majstrovstvách sveta v roku 2005.
Brenden Morrow

Brenden Morrow (* 16. január 1979, Carlyle, Saskatchewan, Kanada) je bývalý kanadský reprezentant v ľadovom hokeji.
Klubový hokej.
S hokejom začínal v roku 1995 klube Portland Winterhawks. V NHL debutoval v sezóne 1999/00, v drese Dallasu, kde pôsobí do dnes. Počas lockoutu v NHL v sezóne 2004/05 hral za Oklahoma City Blazers v CHL. Počas dvanástich sezón v Dallase nastúpil na 806 zápasov, v ktorých získal 517 bodov (237+280). Od roku 2007 bol kapitánom klubu. Nosil dres s číslom 10.
Dvakrát sa dostal do finále Stanleyho pohára (za Dallas v roku 2010 a za Lightning za 2015).
Reprezentácia.
Kanadu reprezentoval na MS 2001, MS 2002, MS 2004, MS 2005 a ZOH 2010. Na ZOH hrával vo formácií s Ryanom Getzlafom a Coreym Perrym, strelil dva góly a pripísal si jednu asistenciu a nakoniec získal s mužstvom zlatú medailu.
Mike Fisher

Mike Fisher (* 5. jún 1980, Peterborough) je bývalý kanadský reprezentant v ľadovom hokeji.
Klubový hokej.
Mike Fisher je stredný útočník. Je 183 cm vysoký a váži 94 kg (údaj z roku 2005). Od sezóny 1999/00 hrá s číslom 12 za klub NHL Ottawa Senators. V sezóne 2004/05 (počas lockoutu v NHL) hral za EV Zug v švajčiarskej hokejovej lige. V sezóne 2005/06 mu zmluva s Ottawou zaručuje ročný príjem 1,5 mil. dolárov.
10. februára 2011 prestúpil z Ottawy do klubu Nashville Predators. Počas sezóny 2016/17 doviedol klub v pozícii kapitána do finále Stanleyho pohára. V roku 2017 sa rozhodol ukončiť svoju aktívnu hráčsku kariéru.
Reprezentácia.
Reprezentoval Kanadu s číslom 17 na majstrovstvách sveta v roku 2005 a v roku 2009.
Kirk Maltby

Kirk Maltby (* 22. december 1972, Guelph, Ontário, Kanada) je bývalý kanadský reprezentant v ľadovom hokeji.
Klubový hokej.
Kirk Maltby bol útočník hrávajúci na ľavom krídle. Od sezóny 1993/94 hral v NHL za Edmonton Oilers a od sezóny 1995/96 hrával s číslom 18 nepretržite za klub NHL Detroit Red Wings. V sezóne 2005/06 má s Detroitom podpísanú zmluvu na 1,444 mil. dolárov. Je držiteľom štyroch Stanleyho pohároch z rokov 1997, 1998, 2002 a 2008. 13 .októbra 2010 ohlásil ukočnenie svojej aktívnej hráčskej kariéry.
Reprezentácia.
Reprezentoval Kanadu s číslom 18 na dvoch majstrovstvách sveta v roku 2003 a 2005.
Krotitelia duchov

Krotitelia duchov je americký sci-fi film režiséra Ivana Reitmana ktorý pochádzal z Komárna. Úvodnú pieseň "Ghostbusters" naspieval americký spevák Ray Parker Dr.
Shane Doan

Shane Doan (* 10. október 1976, Halkirk, Alberta, Kanada) je bývalý kanadský reprezentant v ľadovom hokeji.
Klubový hokej.
Shane Doan je pravý útočník. Je 188 cm vysoký a váži 99 kg. Od sezóny 1996/97 hrá s číslom 19 za klub NHL Phoenix Coyotes. Na sezónu 2005/06 mal s Phoenixom uzavretú zmluvu na 3,002 mil. dolárov.
V Phoenixe je kapitánom.
Reprezentácia.
Reprezentoval Kanadu s číslom 19 na majstrovstvách sveta v roku 2005, ako aj o dva roky neskôr na šampionáte v Rusku.
Patrick Marleau

Patrick Marleau (* 15. september 1979, Aneroid, Saskatchewan, Kanada) je bývalý kanadský reprezentant v ľadovom hokeji.
Klubový hokej.
Patrick Marleau hrával ako stredný útočník. Je 188 cm vysoký a váži 99 kg (údaj z roku 2009). Od sezóny 1997/98 hrával s číslom 12 za klub NHL San José Sharks. Na sezónu 2005/06 mal so San José uzavretú zmluvu na 4 mil. dolárov.
Reprezentácia.
Reprezentoval Kanadu s číslom 22 na majstrovstvách sveta v roku 2005 a na Svetovom pohári v roku 2004.
Halogénderivát

Halogénderivát je názov pre skupinu organických zlúčenín, ktoré obsahujú vo svojej molekule jeden, prípadne viac atómov halogénov, viazaných jednoduchou väzbou priamo na atóm uhlíka, pričom tento atóm môže byť aj súčasťou aromatického kruhu.
Štruktúra a vlastnosti.
Všeobecný vzorec halogénderivátov je:
 R-X
R môže byť alkyl alebo aryl a X môže byť fluór, chlór, bróm, jód. Reaktivita halogénderivátov pri tom istom uhľovodíku R stúpa od fluóru k jódu: R-F &lt; R-Cl &lt; R-Br &lt; R-I
Delenie.
Halogénderiváty delíme podľa počtu funkčných skupín halogénu v molekule derivátu na:
 jednosýtne dvojsýtne trojsýtne
 X-R X-R-X X-R-X
 X
Podľa charakteru uhľovodíkového zvyšku na alkylhalogenidy a arylhalogenidy.
Podľa počtu uhlíkov, na ktorých nastala substitúcia sa delia na monotopické, ditopické, tritopické...
Príklady halogénderivátov.
Chlórmetán.
Chlórmetán alebo metylchlorid (CH3Cl) sa používa ako náplň do chladiacich zariadení a ako metylačné činidlo
Dichlórmetán.
Dichlórmetán alebo metyléndichlorid (CH2Cl2) je často používané nepolárne rozpúšťadlo.
Trichlórmetán.
Trichlórmetán alebo chloroform (CHCl3) je bezfarebná tekutina nasládlej chuti a vône. Má narkotické účinky a používa sa ako rozpúšťadlo. V minulosti bol používaný ako narkóza.
Tetrachlórmetán.
Tetrachlórmetán alebo chlorid uhličitý (CCl4) slúži ako rozpúšťadlo. Predtým bol používaný ako náplň hasiacich prístrojov.
Trijódmetán.
Trijódmetán alebo jodoform (CHI3) vzniká pôsobením jódu na etanol v zásaditom prostredí. Je to žltá kryštalická látka, má typický zápach a používa sa na dezinfekciu.
Tetrafluóretén.
Tetrafluóretén alebo tetrafluóretylén (CF2=CF2) vzniká polymerizáciou za vzniku polytetrafluóreténu, ktorý je hlavnou súčasťou teflónu.
Freóny.
Freóny sú halogénderiváty, ktoré obsahujú aspoň 2 halogénové substituenty, pričom je jedným z nich fluór. Najjednoduchšími freónmi sú preto chlórfluórmetán (freón 31), brómflúormetán a fluórjódmetán, no medzi najznámejšie patrí dichlórdifluórmetán (freón 12). Freóny sa používali ako chladivo v chladničkách, ako hnací plyn v sprejoch a hasiacich prístrojoch, kvôli ich škodlivosti pre ozónovú vrstvu bolo ich používanie pomocou Montrealského protokolu zakázané.
Pozri aj.
Iné organické zlúčeniny obsahujúce halové prvky:
Scott Hannan

Scott Hannan (* 23. január 1979, Richmond, Britská Kolumbia) je kanadský reprezentant v ľadovom hokeji.
Klubový hokej.
Scott Hannan je obranca. Je 186 cm vysoký a váži 100 kg (údaj z roku 2005). Od sezóny 1998/99 hrá s číslom 22 za klub NHL San José Sharks. Na sezónu 2005/06 mal so San José uzavretú zmluvu na 2,033 mil. dolárov.
1. júla 2007 podpísal štvorročný kontrakt s klubom Colorado Avalanche.
Reprezentácia.
Reprezentoval Kanadu s číslom 23 na majstrovstvách sveta v roku 2005.
Scott Walker

Scott Walker (* 19. júl 1973, Cambridge, Ontário, Kanada) je bývalý kanadský reprezentant v ľadovom hokeji.
Klubový hokej.
Scott Walker je útočník na pravom krídle. Je 180 cm vysoký a váži 91 kg (údaj z roku 2005). Od sezóny 1994/95 hral za klub NHL Vancouver Canucks a od sezóny 1998/99 s číslom 24 za Nashville Predators. V sezóne 2004/05 (počas lockoutu v NHL) zohral niekoľko zápasov za Cambridge Hornets a Dundas Real McCoys v OHASr. Na sezónu 2005/06 mal s Predators uzavretú zmluvu na 1,52 mil. dolárov.
18. júla 2006 bol vymenený do klubu Carolina Hurricanes za českého hokejistu Josefa Vašíčka.
Reprezentácia.
Reprezentoval Kanadu s číslom 24 na majstrovstvách sveta v rokoch 1999, 2001 a 2005.
Daniel Boyle

Dan Boyle (* 12. júl 1976, Ottawa, Ontário, Kanada) je bývalý kanadský reprezentant v ľadovom hokeji. V súčasnosti je hráčom klubu San Jose Sharks. Pôsobil aj v kluboch Florida Panthers a Tampa Bay Lightning, s ktorou v roku 2004 získal Stanley cup.
Klubový hokej.
Prvý zápas v NHL odohral v sezóne 1998/99 za klub Florida Panthers. Od sezóny 2001/02 hral za Tampa Bay Lightning. V roku 2004 získal s týmto klubom Stanley Cup. Počas lockoutu v NHL v sezóne 2004/05 hral za Djurgårdens IF v švédskej hokejovej Elitserien. Pred uzávierkou prestupov v sezóne 2007/08 podpísal s Lightning nový dlhodobý kontrakt. V lete 2001 ho Tampa vymenila do San José Sharks, kde pôsobí do dnes.
Reprezentácia.
Kanadu reprezentoval s číslom 27 na MS 2005 a ZOH 2010.
Robyn Regehr

Robyn Regehr (* 19. apríl 1980, Recife, Brazília) je kanadský reprezentant v ľadovom hokeji.
Klubový hokej.
Robyn Regehr je obranca. Je 191 cm vysoký a váži 103 kg (údaj z roku 2005). Od sezóny 1999/00 hrá s číslom 28 NHL za klub Calgary Flames.Na sezónu 2005/06 má uzavretú zmluvu, ktorá mu zaručuje príjem 1,672 mil. dolárov.
Reprezentácia.
Reprezentoval Kanadu s číslom 28 na majstrovstvách sveta v roku 2005.
Kris Draper

Kris Draper (* 24. máj 1971, Toronto, Ontário) je bývalý kanadský reprezentant v ľadovom hokeji.
Klubový hokej.
Kris Draper je stredný útočník. Je 181 cm vysoký a váži 87 kg (údaj z roku 2005). Od sezóny 1993/94 nepretržite hrá s číslom 33 v NHL za klub Detroit Red Wings. V sezóne 2005/06 má podpísanú s Detroitom zmluvu na 2,128 mil. dolárov.
Reprezentácia.
Reprezentoval Kanadu s číslom 33 na majstrovstvách sveta v roku 2005.
Čata (film)

Čata je film režiséra Olivera Stona z roku 1986 odohrávajúci sa počas vietnamskej vojny. Vo filme hrali Tom Berenger, Willem Dafoe, Charlie Sheen, Keith David, Kevin Dillon, John C. McGinley, Forest Whitaker a Johnny Depp. Je prvým z trilógie filmov o vietnamskej vojne natočených Stoneom. Nasledovali po ňom "Narodený 4. júla" ("Born on the Fourth of July"; 1989) a "Medzi nebom a zemou" ("Heaven &amp; Earth", 1993).
Marty Turco

Marty Turco (* 13. august 1975, Sault Ste. Marie, Ontário) je bývalý kanadský reprezentant v ľadovom hokeji. Preslávil sa najmä pôsobením v tíme NHL Dallas Stars.
Klubový hokej.
Marty Turco je brankár. Je 181 cm vysoký a váži 85 kg (údaj z roku 2005). Od sezóny 2000/01 chytá s číslom 35 v NHL za klub Dallas Stars. V sezóne 2004/05 (počas lockoutu v NHL) chytal za Djurgardens IF Stockholm v švédskej hokejovej Elitserien. Na sezónu 2005/06 má s Dallasom uzavretú zmluvu na 3 161 795 dolárov. V sezóne 2006/2007 postúpil s Dallas Stars do Play-off zo 6. miesta a v prvom kole narazil na Vancouver a do 6. zápasu vychytal 3 shutouty.
Reprezentácia.
Reprezentoval Kanadu s číslom 35 na majstrovstvách sveta v roku 2005.
Sheldon Souray

Sheldon Souray (* 13. júl 1976, Elk Point, Alberta) je bývalý kanadský reprezentant v ľadovom hokeji.
Klubový hokej.
Sheldon Souray je obranca. Je 193 cm vysoký a váži 105 kg (údaj z roku 2005). Od sezóny 1997/98 hral v NHL za klub New Jersey Devils. Od sezóny 1999/00 hrá s číslom 44 za Montreal Canadiens. V sezóne 2004/05 (počas lockoutu v NHL) hral za Färjestads BK Karlstad v švédskej hokejovej Elitserien. Na sezónu 2005/06 mal uzavretú platnú zmluvu s Montrealom, ktorá mu zaručuje ročný príjem 2,128 mil. dolárov. 12. júla 2007 podpísal päťročnú zmluvu s Edmontonom Oilers.
Reprezentácia.
Reprezentoval Kanadu s číslom 44 na majstrovstvách sveta v roku 2005.
Trichlórmetán

Trichlórmetán alebo chloroform (CHCl3) je bezfarebná tekutina sladkastej chuti a vône. Používa sa ako nepolárne rozpúšťadlo. Je výborným rozpúšťadlom nepolárnych organických zlúčenín a tukov. Ešte pred niekoľkými rokmi prakticky všetky čistiarne odevov prali tovar svojich zákazníkov v zmesi chloroformu a tetrachlórmetánu. Organické znečistenie bolo veľmi efektívne odstránené a vďaka nízkemu bodu varu čistiacej zmesi boli ich zostatky z odevov zahriatím ľahko odstrániteľné. Mnoho farieb na kovy aj drevo používalo ako rozpúšťadlo pigmentov a ochranných látok práve chloroform.
Vlastnosti.
Je nehorľavý. Pri vdychovaní je toxický. Má silné narkotické účinky a bol v obmedzenom množstve používaný ako celkové anestetikum v medicíne na uspávanie pacientov pri operáciách. Podrobné dlhodobé klinické štúdie však ukázali, že trvalý dlhodobý styk organizmu s týmto rozpúšťadlom značne zvyšuje riziko vzniku rakoviny a zlúčenina sa tak dostala do zoznamu karcinogénnych látok. Na základe týchto skutočností je v súčasnosti veľmi obmedzená tak produkcia, ako aj praktické využitie chloroformu.
Výroba.
Priemyselne sa trichlórmetán vyrába zahriatim zmesi chlóru a buď chlórmetánu alebo metánu na 400 až 500 °C. Pri tejto teplote nastáva séria chemických reakcií:
Produktom tohto procesu je zmes štyroch chlórmetánov, monochlórmetán, dichlórmetán, trichlórmetán (chloroform) a tetrachlórmetán, ktoré sa oddelia destiláciou.
Rosemary má dieťatko

Rosemary má dieťatko je film režiséra Romana Polańského z roku 1968 o diabolskom sprisahaní proti mladým manželom v novom byte a čakajúcim prvé dieťa.
Ed Jovanovski

Ed Jovanovski (* 26. jún 1976, Windsor, Ontário, Kanada) je bývalý kanadský profesionálny hokejista macedónskeho pôvodu.
Kariéra.
Ed Jovanovski sa stal v roku 1994 jednotkou draftu, vybral si ho klub Florida Panthers. Za skvelé výkony v drese Panthers dostal Calder Memorial Trophy pre najlepšieho nováčika ligy. Vo svojej prvej sezóne bol aj členom All Star Rookie Teamu (All Star tím nováčikov). Počas kariéry sa následne zúčastnil 5-krát All Star Game. V prvej sezóne v NHL nazbieral v 70 zápasoch 21 kanadských bodov a pripísal si 137 trestných minút. Pozíciu lídra zastával na Floride celkovo 4 roky. Panthers dokázal pomôcť v sezóne 1995/1996 až do finále Stanley Cupu, v ktorom podľahli Coloradu. Posledná sezóna v drese Floridy mu však príliš nevyšla, získal len 16 bodov. 
Následne sa na 6 rokov upísal Vancouveru Cannuks, v ktorom obliekal dres s číslom 55. V sezónach 2000/2001, 2001/2002 a 2002/2003 nazbieral vždy viac ako 45 bodov. Po vypršaní zmluvy sa dohodol na zmluve s Phoenixom. V Phoenixe odohral najmä vynikajúcu sezónu 2007/2008, počas ktorej si do štatistík pripísal 12 gólov a 39 asistencií. Dokopy 51 bodov je jeho kariérnym maximom. 
V lete 2011 sa stal neobmedzeným voľným hráčom a vrátil sa do Floridy. Za Floridu odohral v sezóne 2011/2012 66 zápasov s bilanciou 13 bodov. Celkovo v NHL nastúpil odohral 18 sezón, v ktorých odohral vyše 1000 zápasov.
Reprezentácia.
Držiteľ dvoch strieborných medailí z Majstrovstiev sveta a najmä zlata zo ZOH v Salt lake City z roku 2002.
Rick Nash

 
 
 
 
 
Rick Nash (* 16. jún 1984, Brampton, Ontário, Kanada) je bývalý kanadský reprezentant v ľadovom hokeji. 
Klubový hokej.
Rick Nash je útočník na ľavom krídle. Je 193 cm vysoký a váži 94 kg (údaj z roku 2005). Od sezóny 2002/03 hrá s číslom 61 v NHL za klub Columbus Blue Jackets. V sezóne 2004/05 (počas lockoutu v NHL) hral za Davos v švajčiarskej hokejovej lige. Na sezónu 2005/06 mal s Columbusom uzavretú zmluvu na 3,5 mil. dolárov. 12. marca 2008 sa stal piatym kapitánom tímu Blue Jackets v histórii.
Reprezentácia.
Reprezentoval Kanadu s číslom 61 na majstrovstvách sveta v roku 2005, 2007 a 2008 a na Zimných olympijských hrách 2006.
Ryan Smyth

Ryan Smyth (* 21. február 1976, Banff, Alberta) je kanadský reprezentant v ľadovom hokeji.
Klubový hokej.
Ryan Smyth je útočník na ľavom krídle. Je 186 cm vysoký a váži 87 kg (údaj z roku 2005). Od sezóny 1995/96 hral s číslom 94 v NHL za klub Edmonton Oilers. V sezóne 2005/06 mu zmluva zaručuovala príjem 3,5 mil. dolárov. Po 12 sezónach za jeho obľúbený klub prekvapujúco vo februári 2007 prestúpil pred play-off do klubu New York Islanders.
1. júla 2007 podpísal päťročný kontrakt s klubom Colorado Avalanche.
Reprezentácia.
Reprezentoval Kanadu s číslom 94 na majstrovstvách sveta v roku 2004.